“หุ้นเอเชีย” เปิดบวกตามดาวโจนส์ คาดเงินเฟ้อสหรัฐ ส.ค. ชะลอตัว  
ตลาดหุ้นหุ้นเอเชีย เปิดบวกตามดาวโจนส์ปิดพุ่งกว่า 200 จุด จับตาเงินเฟ้อสหรัฐเดือนส.ค. ประกาศวันนี้มีการคาดชะลอตัวลง  โดยจะช่วยลดแรงกดดันในการเร่งปรับขึ้นอัตราดอกเบี้ยของเฟด
ตลาดหุ้นหุ้นเอเชีย เปิดบวกตามดาวโจนส์ปิดพุ่งกว่า 200 จุด จับตาเงินเฟ้อสหรัฐเดือนส.ค. ประกาศวันนี้มีการคาดชะลอตัวลง  โดยจะช่วยลดแรงกดดันในการเร่งปรับขึ้นอัตราดอกเบี้ยของเฟด
13 ก.ย. 2565

ตลาดหุ้นเอเชียเปิดบวกในวันนี้ 13 ก.ย. 65 ตามทิศทางตลาดหุ้นสหรัฐที่ปิดพุ่งขึ้นในวันจันทร์ (12 ก.ย.65) ที่ผ่านมา ท่ามกลางการคาดการณ์ที่ว่าตัวเลขเงินเฟ้อของสหรัฐจะชะลอตัวลง และจะช่วยลดแรงกดดันในการเร่งปรับขึ้นอัตราดอกเบี้ยของธนาคารกลางสหรัฐ (เฟด)
โดยดัชนีนิกเกอิตลาดหุ้นโตเกียวเปิดที่ระดับ 28,556.21 จุด เพิ่มขึ้น 14.10 จุด หรือบวกไป 0.05%, ดัชนีเซี่ยงไฮ้คอมโพสิตตลาดหุ้นจีนเปิดที่ระดับ 3,272.05 จุด เพิ่มขึ้น 10 จุด หรือบวกไป 0.31% และดัชนีฮั่งเส็งตลาดหุ้นฮ่องกงเปิดที่ระดับ 19,404.64 จุด เพิ่มขึ้น 42.39 จุด หรือบวกไป 0.22%
ขณะที่นักลงทุนจับตาการเปิดเผยดัชนีราคาผู้บริโภค (CPI) ซึ่งเป็นมาตรวัดเงินเฟ้อจากการใช้จ่ายของผู้บริโภคประจำเดือนส.ค.ของสหรัฐในวันนี้ เพื่อหาสัญญาณบ่งชี้ทิศทางอัตราดอกเบี้ยของเฟดในการประชุมวันที่ 20-21 ก.ย.65 โดยนักวิเคราะห์คาดว่าดัชนี CPI เดือนส.ค.จะปรับตัวขึ้น 8.1% เมื่อเทียบรายปี ซึ่งชะลอตัวลงจากระดับ 8.5% ในเดือนก.ค.
สำหรับข้อมูลเศรษฐกิจของประเทศอื่นๆ ที่จะมีการเปิดเผยในวันนี้ รวมถึงดัชนีความเชื่อมั่นผู้บริโภคเดือนก.ย.ของออสเตรเลียจากเวสต์แพค, อัตราเงินเฟ้อเดือนส.ค.ของเยอรมนี, อัตราว่างงานเดือนก.ค.ของอังกฤษ และดัชนีความเชื่อมั่นทางเศรษฐกิจเดือนก.ย.ของยูโรโซนจากสถาบัน ZEW